S-156/2008

Mál þetta sem var tekið til dóms í dag er höfðað með ákæru lögreglustjórans á Sauðárkróki útgefinni í dag á hendur S-x-x K-x-x fæddum 18. ágúst 1981, til heimilis að Kvistahlíð 19, Sauðárkróki, ,,fyrir eftirtalin þjófnaðarbrot:

I. Með því að hafa einhvern tímann á tímabilinu 27. maí–28. júlí 2008 stolið úr verslun Kaupfélags Skagfirðinga við Ártorg á Sauðárkróki eftirfarandi munum, samtals að verðmæti kr. 113.780.-:

a. Olumpus U790 SW stafrænni myndavél;

b. D&G Sandpiper armbandsúri í leðurpoka;

c. 2 stk. Sony Ericsson gsm farsímum ásamt hleðslutæki, USB snúru og höfuðtóli;

II. Með því að hafa einhvern tímann á framangreindu tímabili stolið úr verslun Kaupfélags Skagfirðinga í Varmahlíð 15 pökkum af Marlboro sígarettum að verðmæti kr. 9.000.-.

III. Með því að hafa einhvern tímann á tímabilinu 16.–21. júní 2008 stolið kr. 15.097.- í reiðufé úr tösku sem geymd var á lager framangreindrar verslunar Kaupfélag Skagfirðinga við Ártorg á Sauðárkróki.

IV. Með því að hafa á tímabilinu 20. júní–27. júlí 2008 í fjölda skipta stolið Frelsis-símkortum fyrir gsm síma, að andvirði samtals 360.500.- kr. úr verslun N1 við Ábæ á Sauðárkróki, en við þjófnaðinn nýtti ákærði sér aðstöðu sína sem starfsmaður ræstingafyrirtækis sem annaðist ræstingar eftir lokun verslunarinnar.

V. Með því að hafa einhvern tímann á tímabilinu 1.–3. ágúst 2008 farið í heimildarleysi inn í íbúð S-kk-ef S-kk-ef, kt. 000000-0000, að Héraðsdal 2 í Skagafirði, og stolið frá honum 112.000.- kr. í reiðufé, sem geymt var á hillu í skáp í eldhúsinu, en peningarnir fundust í endaþarmi ákærða við líkamsleit lögreglu.

Framangreind brot teljast varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gera eftirtaldir aðilar skaðabótakröfu á hendur ákærða:

B-kk-nf K-kk-nf, kt. 000000-0000, f.h. N1 – Ábæ á Sauðárkróki krefst skaðabóta að fjárhæð kr. 412.500.-

Á-kk-nf K-kk-nf, kt. 000000-0000, f.h. Kaupfélags Skagfirðinga, krefst skaðabóta að fjárhæð kr. 116.024.-“

Af hálfu ákærða er krafist vægustu refsingar sem lög frekast heimila.

B

Við þingfestingu málsins í dag gerði sækjandi breytingar á ákærunni á þann veg að fallið var frá ákæruliðum merktum I, II og III. Ákærði játaði skýlaust háttsemi þá sem lýst er í ákæruliðum IV og V. Játning ákærða er í samræmi við gögn málsins og þykir sekt hans nægjanlega sönnuð en háttsemi hans er réttilega færð til refsiákvæða í ákæru.

Við ákvörðun refsingar ber að horfa til þess að ákærði hefur frá upphafi greiðlega gengist við brotum sínum og þá hefur hann ekki áður sætt refsingu hér á landi. Refsig ákærða þykir hæfilega ákveðin fangelsi í fjóra mánuði en fullnustu refsingarinnar er frestað og skal hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur samþykkt að greiða N1 skaðabætur að fjárhæð 360.500 krónur og er sú bótakrafa sem er í samræmi við ákæru tekin til greina. Fallið hefur verið frá ákæruliðum er varða bótakröfu Kaupfélags Skagfirðinga og verður hún því ekki tekin til umfjöllunar hér.

Með hliðsjón af niðurstöðu málsins ber að dæma ákærða til greiðslu alls sakarkostnaðar. Sakarkostnaður máls þessa er eingöngu málsvarnarlaun skipaðs verjanda ákærða en annar kostnaður hefur ekki fallið á málið. Fyrir liggur að verjandi hefur í allnokkur skipti þurft að mæta með ákærða við skýrslutöku hjá lögreglu. Að teknu tilliti til þessa og tíma sem fór í ferðalög verjanda við rannsókn málsins þykja málsvarnarlaun hæfilega ákveðin 200.000 krónur að við bættum virðisaukaskatti.

Af hálfu ákæruvalds sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, S-x-x K-x-x, sæti fangelsi í fjóra mánuði en fullnustu refsingarinnar er frestað og skal hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 200.000 króna málsvarnarlaun S-kk-ef Ó-kk-ef hæstaréttarlögmanns en annar sakarkostnaður hefur ekki fallið á málið.

Ákærði greiði N1 360.500 krónur.

H-kk-nf H-kk-nf